**Ria Noora Minerva Öling** (s. 15. syyskuuta 1994 Vaasa) on suomalainen jalkapalloilija, joka edustaa kaudella 2021 ruotsalaista FC Rosengårdia. Hän on aiemmin pelannut pääsarjatasolla vantaalaisessa PK-35:ssä ja Turun Palloseurassa sekä ulkomailla espanjalaisessa Santa Teresa CD:ssä, tanskalaisessa Brøndby IF:ssä ja kaudet 2019–2020 ruotsalaisessa Växjö DFF:ssä.

Liigaura
--------

Öling aloitti jalkapalloilun vaasalaisessa FC Sportissa jo esikouluikäisenä ja siirtyi vuonna 2009 Vasa IFK:n riveihin, jossa hän esiintyi seuran edustusjoukkueessa Naisten Kakkosessa jo 14-vuotiaana. Kauden 2012 Öling pelasi PK-35, mutta palasi vuoden kuluttua kotikaupunkiinsa Ykköseen nousseeseen VIFK:hon. Joulukuussa 2013 hän teki sopimuksen Turun Palloseuran kanssa.

Vuonna 2013 Öling valittiin Ykkösen pohjoislohkon parhaaksi pelaajaksi. Kaudella 2014 hänet nimettiin kahdesti Naisten Liigan kuukauden pelaajaksi ja kauden päätyttyä Öling valittiin myös Vuoden liigapelaajaksi.

Maajoukkue
----------

Öling edusti ensimmäisen kerran Suomen ikäkausimaajoukkueita vuonna 2009. Hän oli mukana Suomen joukkueessa vuoden 2013 alle 19-vuotiaiden EM-kilpailuissa sekä vuotta myöhemmin alle 20-vuotiaiden MM-lopputurnauksessa.

Öling valittiin A-maajoukkueen testileirille ensimmäisen kerran marraskuussa 2014, ja ensimmäisen A-maaottelunsa hän pelasi helmikuussa 2015. Helmikuun 2021 loppuun mennessä hän on pelannut 45 naisten maaottelua, joissa hän on tehnyt kahdeksan maalia. Ensimmäisen maaottelumaalinsa hän teki syyskuussa 2015 EM-karsintaottelussa Montenegroa vastaan, toisen tammikuussa 2017 Slovakiaa vastaan ja kolmannen kesäkuussa 2017 Kiinaa vastaan. Lokakuussa 2018 Öling teki Kiinassa pelatussa turnauksessa kaksi maalia Thaimaata vastaan. Tämän jälkeen hän on tehnyt maaotteluissa maalin lokakuussa 2019 EM-karsintaottelussa Albaniaa vastaan, maaliskuussa 2020 Kypros Cupin ottelussa Kroatiaa vastaan ja kolme päivää myöhemmin samassa turnauksessa Slovakiaa vastaan.

Öling on ennen vuoden 2022 EM-kilpailujen alkua pelannut 59 naisten maaottelua ja tehnyt niissä yhdeksän maalia.

Saavutukset
-----------

* Naisten Suomen mestaruus: 2012
* Naisten Suomen Cup: 2012

Lähteet
-------

1. ↑   Öling
2. 1 2  Holma, Joel: Helmareiden pelaaja Ria Öling siirtyy Ruotsin pääsarjassa huippuseuraan: "Hän oli mielestäni Växjön paras pelaaja"  14.12.2020. Yle. Viitattu 18.2.2021.
3. ↑  Naisten jalkapallomaajoukkueen Öling palaa TPS:ään  26.5.2017. Yle. Viitattu 26.12.2017.
4. ↑  Ahola, Harri: TPS:n Ria Öling siirtyy Tanskaan.  *Turun Sanomat*, 11.1.2018, s. 22.
5. ↑  Pelaajaesittely: Ria Öling  25.8.2014. Suomen Palloliitto.  Arkistoitu 22.12.2014. Viitattu 22.12.2014.
6. 1 2 3  TPS vahvistui kahdella EM-pronssimitalistilla  12.12.2013. Naisten Liiga.  Arkistoitu 22.12.2014. Viitattu 22.12.2014.
7. ↑  Lod ja Öling parhaat liigapelaajat – myös Platinille palkinto  30.10.2014. Helsingin Sanomat. Viitattu 22.12.2014.
8. ↑  Nuoret jalkapallonaiset saavat MM-avauksessa vastaansa menestymään tottuneen Pohjois-Korean  5.8.2014. Helsingin Sanomat. Viitattu 22.12.2014.
9. ↑  Öling valittiin naisten A-maajoukkueen leirille  12.11.2014. Pohjalainen. Viitattu 22.12.2014.
10. 1 2  Ria Öling SPL.  Arkistoitu 26.12.2017. Viitattu 3.5.2018.
11. ↑  Ria Öling SPL.  Arkistoitu 26.12.2017. Viitattu 24.2.2021.
12. ↑  Naisten maajoukkueelle jälleen hieno voitto  22.1.2017. SPL.  Arkistoitu 10.5.2021. Viitattu 26.12.2017.
13. ↑  Helmarit kärsi tappion Kiinalle  11.6.2017. SPL.  Arkistoitu 8.5.2021. Viitattu 26.12.2017.
14. ↑  Helmarit avasi Kiinan turnauksen voitolla  4.10.2018. SPL. Viitattu 19.2.2021.
15. ↑  Helmarit jätti Albanian täysin vaille mahdollisuuksia Vaasassa  8.10.2019. SPL.  Arkistoitu 24.9.2020. Viitattu 19.2.2021.
16. ↑  Helmarit taipui hyvän alun jälkeen Kroatialle  8.3.2020. SPL. Viitattu 19.2.2021.
17. ↑  Helmarit päätti Cyprus Cupin komeaan voittoon  11.3.2020. SPL.  Arkistoitu 25.7.2021. Viitattu 19.2.2021.
18. ↑  Ria Öling SPL. Viitattu 8.7.2022.

Suomen joukkue – Jalkapallon naisten EM-kilpailut 2022
1 Talaslahti |
2 Pikkujämsä |
3 Hyyrynen |
4 Öling |
5 Koivisto |
6 Auvinen |
7 Engman |
8 Ahtinen |
9 Kemppi |
10 Alanen |
11 Heroum |
12 Tamminen |
13 Danielsson |
14 Kollanen |
15 Kuikka |
16 Westerlund |
17 Franssi |
18 Sällström |
19 Sainio |
20 Summanen |
21 Rantanen |
22 Rantala |
23 Korpela |
Valmentaja Signeul



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |